
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

' Εγκριση της πολεοδομικής μελέτης της περιοχής δεύτερης κατοι¬ 


κίας «Κακή Θάλασσα» του δήμου Κερατέας (Ν. Αττικής). ... ·1 
Έγκριση της πολεοδομικής μελέτης των συνοικιών Νεάπολη — 

' Αγιοι Ανάργυροι του δήμου Βόλου (Ν. Μαγνησίας). 2 


ΑΝΑΚΟΙΝΩΣΕΙΣ 

Ειδοποίηση για κατάθεση της αποζημίωσης ακινήτων, που 
απαλλοτριώνονται για την διάνοιξη της οδού Ολυμπιάδας (Αι- 
σχύλου — Θεοτοκοπούλου) Θεσ/νίκης ΕΡΓΟ 
020/05/7869000 ΣΑΕ 069 δρχ. 7.811.625. 3 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Έγκριση της πολεοδομικής μελέτης της περιοχής δεύτερης κατοικίας 
«Κακή Θάλασσα» του δήμου Κερατέας (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του από 16.8.85 Π. Δ/τος «Πολεοδόμηση περιο¬ 
χών δεύτερης κατοικίας μέσα στις ΖΟΕ και σχετικές ρυθμίσεις» (ΦΕΚ 
416/Δ) και ειδικότερα τα άρθρα 1, 2 (παρ. Ια, 2), 4 και 5 αυτού. 

2. Τις διατάξεις του Ν. 1337/83 (ΦΕΚ 33/Α) και ειδικότερα τα 
άρθρα 7 (παρ. 1) και 42 (παρ. 4). 

3. Τις διατάξεις του Ν. Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3 και 9. 

4. Τις διατάξεις του Ν. 1558/85 (ΦΕΚ 137/Α) και ειδικότερα το 
άρθρο 23 παρ. 1. 

5. Τις διατάξεις τουΝ. 1577/85 (ΦΕΚ 210/Α) και ειδικότερα 
τα άρθρα 6 (παρ. 1), 7, 8 και 9. 

6. Την υπ’ αρ. 59421/2499/1986 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Σύνταξη και έγκριση 
πολεοδομικής μελέτης της περιοχής δεύτερης κατοικίας «Κακή Θά¬ 
λασσα» του δήμου Κερατέας (Ν. Αττικής)». 

7. Τις υπ’ αρ. 38/83, 62/84, 14/85, 29/85 και 132/85 γνω¬ 
μοδοτήσεις του δημοτικού συμβουλίου Κερατέας. 

8. Την υπ’ αριθ. 1/συν. 21/1.7.86 γνωμοδότηση του Συμβουλίου 
Χωροταξίας, Οικισμού και Περιβάλλοντος Νομαρχίας Ανατολικής Αττι¬ 
κής. 

9. Την υπ’ αρ. 614/1986 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

Εγκρίνεται το πολεοδομικό σχέδιο της διαμορφωμένης περιοχής 
«Κακή Θάλασσα» του δήμου Κερατέας της οποίας η χρήση για 


δεύτερη κατοικία έχει προσδιοριστεί με το από 20.8.85 Π. Δ/γμα 
(ΦΕΚ 456/Δ) με τον καθορισμό οικοδομήσιμων χώρων, οδών, πε¬ 
ζοδρόμων, κοινοχρήστων χώρων, κοινοχρήστων πρασίνων, χώρων 
παιδικής χαράς, στάθμευσης αυτοκινήτων, πρασίνου, χώρου πλα¬ 
τείας, αθλητισμού, χώρου για ανέγερση πολιτιστικού κέντρου, κοινό¬ 
χρηστου χώρου — άλσους, όπως φαίνονται στα σχετικά τρία (3) 
χρωματισμένα πρωτότυπα διαγράμματα σε κλίμακα 1:1000 που 
θεωρήθηκαν από τον Προϊστάμενο της Δ/νσης Πολεοδομικών Εφαρ¬ 
μογών με την υπ’ αρ. 69126/1986 πράξη του και που συνοπτικά 
τους αντίτυπα δημοσιεύονται με το παρόν διάταγμα. 

Άρθρο 2. 

Εγκρίνεται ο πολεοδομικός κανονισμός της περιοχής «Κακή Θά¬ 
λασσα» του δήμου Κερατέας της οποίας τος πολεοδομικό σχέδιο 
εγκρίνεται με το άρθρο 1 του παρόντος ως εξής: 

Άρθρο 3. 

1. Στους οικοδομήσιμους χώρους που χαρακτηρίζονται στα σχετικά 
διαγράμματα με στοιχείο Α επιτρέπεται η χρήση κατοικίας. Ειδικό¬ 
τερα στα οικόπεδα που έχουν πρόσωπο στον παραλιακό πεζόδρομο 
επιτρέπεται και η δημιουργία εμπορικών καταστημάτων, εστιατορίων, 
αναψυκτηρίων, χώρων συνάθροισης κοινού. 

2. Στους οικοδομήσιμους χώρους που χαρακτηρίζονται με στοιχείο 
Β επιτρέπεται η χρήση κατοικίας και στο ισόγειο η δημιουργία εστια¬ 
τορίων, αναψυκτηρίων, ταβερνών, κέντρων διασκέδασης. 

3. Στους υπόλοιπους οικοδομήσιμους χώρους επιτρέπεται η χρήση κτι¬ 
ρίων για κατοικία και καταστήματα ψιλικών επιφάνειας μέχει 50 μ 2 ανά 
οικόπεδο. 

Άρθρο 4. 

Στο πρόσωπο των οικοπέδων οικοδομημένων ή μη επιβάλλεται 
προκήπιο πλάτους δύο (2), τριών (3), τεσσάρων (4), πέντε (5) και 
οκτώ (8) μέτρων, όπως φαίνεται στα σχετικά διαγράμματα. 

Άρθρο 5. 

Τα ελάχιστα όρια εμβαδού και προσώπου καθώς ίεαι οι λοιποί όροι 
και περιορισμοί δόμησης των οικοπέδων ορίζονται κατά τομείς I και 
II, όπως φαίνονται στα ίδια διαγράμματα, ως εξής: 

1. Τομέας I 

Ελάχιστο πρόσωπο: δέκα πέντε (15) μέτρα. 

Ελάχιστο εμβαδόν: χίλια (1.000) μ 2 . 

2. Τομέας II 

Ελάχιστο πρόσωπο: (20) μέτρα. 

Ελάχιστο εμβαδόν:· χίλια (1.000) μ 2 . 

3. Κατά παρέκκλιση των παραγράφων 1 και 2 θεωρούνται άρτια και 
οικοδομήσιμα τα οικόπεδα α) που κατά τη δημοσίευση του παρόντος έχουν: 

Ελάχιστο πρόσωπο: δέκα (10) μέτρα. 

Ελάχιστο εμβαδόν: διακόσια (200) μ 2 . 

β) που προκύπτουν από την οριστική πράξη εφαρμογής, με όποιες δια¬ 
στάσεις και άν έχουν: 

4. Επιπλέον των διατάξεων των προηγουμένων παραγ. 1, 2 και 
3 τα οικόπεδα θεωρούνται άρτια και οικοδομήσιμα εφόσον α) μέσα 
σ’ αυτά εγγράφεται κάτοψη κτιρίου με ελάχιστη επιφάνεια σαράντα 
(40) μ 2 και ελάχιστη διάσταση πέντε (5) μέτρα και β) δεν δημιουρ- 

γήθηκαν από κατάτμηση που έγινε κατά παράβαση των διατάξεων 
του από 22.6.83 Π. Δ/τος «Καθορισμός ζώνης οικιστικού ελέγχου 
(ΖΟΕ) και κατωτάτου ορίου κατάτμησης σε ολόκληρη την εκτός 
σχεδίου και εκτός ορίων οικισμών προϋφισταμένων του 1923 πε¬ 
ριοχή του Ν. Αττικής» (ΦΕΚ 284/Δ). 

Τομείς I και II. 

1. Το μέγιστο ποσοστό κάλυψης και ο συντελεστής δόμησης 
των οικοπέδων ορίζονται ως εξής: 

α) Για το τμήμα του οικοπέδου μέχρι 250 μ 2 συντελεστής δόμησης 
0,40 και ποσοστό κάλυψης 40% της επιφάνειας τους. 

β) Για το τμήμα του οικοπέδου άνω των 250 μ 2 μέχρι και 500 μ 2 
συντελεστής δόμησης 0,30 και ποσοστό κάλυψης 30% της επιφάνειας του. 

γ) Για το τμήμα του οικοπέδου άνω των 500 μ 2 μέχρι 1.000 μ 2 
συντελεστής δόμησης 0,20 και ποσοστό κάλυψης 20% της επιφάνειας του. 

δ) Για το τμήμα του οικοπέδου άνω των 1.000 μ 2 και μέχρι 2.000 
μ 2 συντελεστής δόμησης 0,10 και ποσοστό κάλυψης 10% της επιφάνειας 
του. 

ε) Για το τμήμα του οικοπέδου άνω των 2.000 μ 2 συντελεστής 
δόμησης 0,05 ποσοστό κάλυψης 5% της επιφάνειας του. 

2. Μέγιστο επιτρεπόμενο ύψος των κτιρίων επτά και μισό (7,50) μέτρα. 

3. Απαγορεύεται η κατασκευή κτιρίων επί υποστηλωμάτων (ΡΙΕΟΤΙ5). 

4. Επιβάλλεται ο έλεγχος από την αρμόδια Αρχαιολογική Υπηρε¬ 
σία των σκαπτικών εργασιών για οικοδομήσεις. 

5. Επιβάλλεται η εξασφάλιση χώρου στάθμευσης αυτοκινήτων του¬ 
λάχιστον μιας θέσης για κάθε αυτοτελή κατοικία. Σε περίπτωση που 
προβλέπεται χώρος στάθμευσης στο προκήπιο της οικοδομής να μη 
καταλαμβάνει εμβαδόν μεγαλύτερο του 1/4 αυτού. 

Άρθρο 6. 

1. Οι όροι και περιορισμοί δόμησης του χώρου για ανέγερση πολιτιστι¬ 
κού κέντρου που καθορίζεται στο άρθρο 1 του παρόντος, ορίζονται ως εξής: 


- Μέγιστο ποσοστό κάλυψης τριάντα τοις εκατό (30%) της επιφανειάς 
του χώρου. 

- Συντελεστής δόμησης 0,3. 

- Μέγιστο επιτρεπόμενο ύψος του κτιρίου επτά και μισό (7,50) μέτρα. 

2. Μέσα στον κοινόχρηστο χώρο με στοιχείο α που καθορίζεται 
μέ το άρθρο 1 του παρόντος και φαίνεται στα ίδια διαγράμματα 
επιτρέπεται η ανέγερση αναψυκτηρίου μεγίστου εμβαδού εκατό 
(100) μ 2 με ύψος τέσσερα (4) μέτρα. 

Οι ελάχιστες αποστάσεις του κτιρίου από τα όρια του κοινοχρήστου 
χώρου ορίζονται σε οκτώ (8) μέτρα. 

Άρθρο 7. 

Η ισχύς του παρόντος διατάγματος αρχίζει από τη δημοσίευσή 
του στην Εφημερία της Κυβερνήσεως. 

Στον Τπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 15 Δεκεμβρίου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 


ΕΦΗΜΕΡΙΑ ΙΗ2. ΚΥΒΕΡΝΗΣΕ»*. (I ΕΥΧυΣ. ΐίίΑΡίυ) 

ΤΟΓΙΟΓΡΑΦΙΚΟ ΔΙΑΓΡΑΜΜΑ 


Ε Π Α 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


( 2 ) 

Έγκριση της ηολεοδομικής μελέτης των συνοικιών Νεάπολη - 
Άγιοι Ανάργυροι του δήμου Βόλου (Ν. Μαγνησίας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’ Εχοντας υπόψη: 

1. Τις διατάξεις του Ν. 1337/83 (ΦΕΚ 33/Α) όπως τροποποιή¬ 
θηκε με το Ν. 1512/1985 (ΦΕΚ 4/Α) και ειδικότερα τα άρθρα 6 
(παρ. 1, 4, 5 και 6), 7 (παρ. 1, 2 και 4). 

2. Τις διατάξεις του Ν. Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3 και 9. 

3. Τις διατάξεις του Ν. 1577/85 (ΦΕΚ 210/Α) και ειδικότερα 
τα άρθρα 6 (παρ. 1), 7, 8 και 9. 

4. Τις διατάξεις του Ν. 1558/85 (ΦΕΚ 137/Α) και ειδικότερα το 
άρθρο 23 παρ. 1. 

5. Την υπ’ αρ. 71859/3083/86 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Χαρακτηρισμός ως 
πυκνοδόμημένων τμημάτων της πολεοδομικής ενότητας «Νεάπολη — 

' Αγιοι Ανάργυροι» του δήμου Βόλου (Ν. Μαγνησίας)». 

6. Την υπ’ αριθ. 52368/2143/1985 απόφαση του Υπουργού Πε¬ 
ριβάλλοντος, Χωροταξίας και Δημοσίων Έργων «Έγκριση Γενικού 
Πολεδομικού Σχεδίου του πολεοδομικού συγκροτήματος των δήμων 
Βόλου, Ν. Ιωνίας κ.λπ.» (ΦΕΚ 566/Δ/31.10.85). 

7. Την υπ’ αριθ. 246/1986 γνωμοδότηση του Δημοτικού Συμβουλίου 
Βόλου (Ν. Μαγνησίας). 

8. Την υπ’ αριθ. 28/25.9.86 γνωμοδότηση του Συμβουλίου Χω¬ 
ροταξίας, Οικισμού και Περιβάλλοντος Νομού Μαγνησίας. 

9. Την υπ’ αριθ. 713/1986 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

Εγκρίνεται το πολεοδομικό σχέδιο των συνοικιών «Νεάπολη — 

' Αγιοι Ανάργυροι» του δήμου Βόλου (Ν. Μαγνησίας) που τμήματά 
τους έχουν χαρακτηρισθεί ως πυκνοδομημένα με την υπ’ αριθ. 
71859/3083/1986 απόφαση του Υπουργού Περιβάλλοντος, Χωρο¬ 
ταξίας και Δημοσίων Έργων με τον καθορισμό οικοδομήσιμων χώ¬ 
ρων, κοινοχρήστων, οδών, πεζοδρόμων, ζώνης πρασίνου, χώρου 
αθλητικών εγκαταστάσεων, χώρου αποθηκών, χώρου κρατικής Υπη¬ 
ρεσίας, Δημοσίων Εγχωρίων Προϊόντων (ΚΥΔΕΠ), βρεφονηπιακού 
σταθμού, πλατεία, παιδικής χαράς, όπως φαίνονται στα τρία (3) σχε¬ 
τικά χρωματισμένα πρωτότυπα διαγράμματα σε κλίμακα 1:1000, 
που θεωρήθηκαν από τον Προϊστάμενο της Δ/νσης Πολεοδομικών 
Εφαρμογών με την υπ’ αρ. 79619/1986 πράξη του και που συνο¬ 
πτικά τους αντίτυπα δημοσιεύοντια με το παρόν διάταγμα. 

Άρθρο 2. 

Εγκρίνεται όπως διατυπώνεται στα επόμενα άρθρα, ο πολεοδομικός 
κανονισμός των συνοικιών «Νεάπολη Άγιοι Ανάργυροι» του δήμου Βό¬ 
λου της οποίας το πολεοδομικό σχέδιο εγκρίνεται με το άρθρο 1 του 
παρόντος κατά τομείς I και II που φαίνονται τα ίδια διαγράμματα. 

Άρθρο 3. 

1. Στους οικοδομήσιμους χώρους του τομέα I επιτρέπεται η 
χρήση γενικής κατοικίας όπως προσδιορίζεται με τις παραγράφους 
1 και 2 του άρθρου 5 του Π. Δ/τος 81/80 (ΦΕΚ 27/Α) εκτός 
της χρήσης ξενοδοχείων και λοιπών τουριστικών εγκαταστάσεων. 
Επιπλέον επιτρέπονται οι χρήσεις: 

- Εγκαταστάσεις γεωργικών, δασικών, κτηνοτροφικών, αλιευτι¬ 
κών και λοιπών αγροτικών εκμεταλλεύσεων. 

- Κτίρια αποθήκευσης, γήπεδα αποθήκευσης. 

- Χώροι και εγκαταστάσεις τεχνικής εξυπηρέτησης των συνοικιών. 

— Εγκαταστάσεις εμπορικών εκθέσεων, λαϊκών οιγορών, πανηγυριών. 


2. Στους οικοδομήσιμους χώρους του τομέα II επιπλέον των χρή¬ 
σεων της προηγουμένης παραγράφου επιτρέπεται και η δημιουριγα 
συνεργειών αυτοκινήτων, με τις προϋποθέσεις που αναφέρονται στο 
παρακάτω άρθρο 5 ενότητα Β. 

Άρθρο 4, 

Στο πρόσωπο των οικοπέδων οικοδομημένων ή μη επιβάλλεται προκή¬ 
πιο πλάτους πέντε (5) μέτρων (τομέας II) όπως φαίνεται στα ίδια διαγράμ- 
μτα. 

Άρθρο 5. 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης καθορίζονται ως εξής: 

Α. Τομέας I — II. 

1. Ελάχιστο πρόσωπο: δεκατέσσερα (14) μέτρα. 

Ελάχιστο εμβαδόν: τριακόσια (300) τετρ. μέτρα. 

2. Κατά παρέκκλιση της προηγούμενης παραγράφου θεωρούνται 
άρτια και οικοδομήσιμα τα οικόπεδα εφόσον α) έχουν κατά τη δημο¬ 
σίευση του παρόντος διατάγματος: 

- Ελάχιστο πρόσωπο: οκτώ (8) μέτρα. 

— Ελάχιστο εμβαδόν: εκατό (100) τ.μ. 

β) προκύπτουν από την οριστική πράξη εφαρμογής της πολεοδομι¬ 
κής μελέτης ή προέρχονται από τις εισφορές σε γη σύμφωνα με το 
άρθρο 8 του Ν. 1337/1983, με όποιες διαστάσεις και άν έχουν. 

3. Επιπλέον των προϋποθέσεων των προηγούμενων παραγρά¬ 
φων 1 και 2 τα οικόπεδα θεωρούνται άρτια και οικοδομήσιμα 
εφόσον μέσα στο οικοδομήσιμο τμήμα αυτών εγγράφεται κάτοψη 
κτιρίου με ελάχιστη επιφάνεια πενήντα (50) τετρ. μέτρων και ελά¬ 
χιστη διάσταση πέντε (5) μέτρων. 

4. Το μέγιστο ποσοστό κάλυψης ορίζεται για τα κατά κανόνα άρτια 
οικόπεδα σε εξήντα τοις εκατό (60%) και για τα κατά παρέκκλιση 
άρτια οικόπεδα σε εβδομήντα τοις εκατό (70%) της επιφάνειας τους. 

5. Συντελεστής δόμησης οκτώ δέκατα (0,8). 

6. Κατ’ εξαίρεση της προηγούμενης παραγράφου 5 ορίζεται συντε¬ 
λεστής δόμησης 1,20 για οικόπεδα εμβαδού μικρότερου των 150 τ. 
μέτρων, εφόσον η συνολική επιφάνεια ορόφων δεν υπερβαίνει τα 120 
μ 2 . Η εξαίρεση αυτή έχει εφαρμογή μόνο σε οικόπεδα που έχουν 
προκόψει από κατάτμηση μέχρι της 10.3.82 αφού αφαιρεθεί το εμβα¬ 
δόν της εισφοράς σε γη σύμφωνα με το Ν. 1337/83. 

7. Μέγιστο επιτρεπόμενο ύψος των κτιρίων οκτώ και μισό (8,50) μέ¬ 
τρα. 

8. Οι όροι και περιορισμοί δόμησης των οικοπέδων του τομέα II 
για δημιουργία συνεργείν αυτοκινήτων, ορίζονται ώς κάτωθι: 

α) Ελάχιστο πρόσωπο: δέκα τέσσερα (14) μέτρα. 

Ελάχιστο εμβαδόν: πεντακόσια (500) μ 2 . 

β) Μέγιστο ποσοστό κάλυψης των οικοπέδων εβδομήντα τοις 
εκατό (70%) της επιφάνειας τους. 

Άρθρο 6. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 15 Δεκεμβρίου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΥΟΣ Α.ΣΑΡΥΖΕΥΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 

Αριθ. ΑΠ/ΤΑ 2102 (3) 

Ειδοποίηση για κατάθεση της αποζημίωσης ακινήτων, που απαλλοτριώνο- 
νται για την διάνοιξη της οδού Ολυμπιάδας (Αισχύλου — Θεοτοκοπού- 
λου) Θεσ/νίκης ΕΡΓΟ 020/05/7869000 ΣΑΕ 069 δρχ. 7.811. 
625. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
’ Εχοντας υπόψη: 

1. Τις δ/ξεις του από 17.7.23 Ν. Δ/τος «περί σχεδίων πόλεων 
κ.λπ. συνοικισμών του Κράτους». 

2. Το αρ. 24 του Α.Ν. 1731/1939 «περί αναγκαστικών απαλ/- 
σεω» όπως αντικαταστάθηκε κατά την παρ. 1 αυτού με το άρθ. 8 
του Ν. Δ/τος 3979/1959 «περί τροπ/σεως ενίων διατάξεων του 
Α.Ν. 1731/1939 «περί αναγκαστικών απαλλοτριώσεων». 

3. Την απόφαση εξουσιοδότησης μας αρ. ΕΣ 23157/6.7.82 Νομάρ¬ 
χου Θεα/νίκης γι’ άσκηση από μας μέρους των αρμοδιοτήτων του. 

Φέρουμε σε γνώση αυτών που έχουν ή αξιούν δικαίωμα κυριότητας 
στα ακίνητα που απαλλοτριώνονται για την διάνοιξη της οδού Ολυ- 


μπιάδος (Αισχύλου - Θεοτοκοπούλου) ΕΡΓΟ 020/05/7.869.000 
ΣΑΕ 069 βάσει των πράξεων τακτοποίησης και αναλογισμού αριθ. 
2539/68, 5098/84, 2413/67, 384/32 όπως αυτές ισχύουν μετά 
την έγκρισή τους, ότι η 4, αποζημίωση που καθορίστηκε με την από¬ 
φαση του Μονομελούς Πρωτοδικείου — Εφετείου Θεσ/νίκης αριθ. 
3759/86 κατατέθηκε στο Ταμείο Παρακαταθηκών και Δανείων υπέρ 
αυτών που θα αναγνωρισθούν δικαιούχοι σύμφωνα με το Νόμο. 

Για την κατάθεση αυτή έχει εκδοθεί το γραμμάτιο παρακαταθήκης 
αριθ. 383038/30.12.86 Θεσ/κης ποσού επτά εκατομμυρίων οκτα¬ 
κόσιων ένδεκα χιλιάδων εξακοσίων είκοσι πέντε (7.811.625) δρχ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 23 Ιανουάριου 1987 

Με εντολή Νομάρχη 
Η Διευθύντρια 
Γ. ΓΑΙΤΑΝΑΚΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




